Πανεπιστήμιο του Πεκίνου

Το **Πανεπιστήμιο του Πεκίνου** (κινεζικά: 北京大学) είναι ένα σημαντικό ερευνητικό πανεπιστήμιο στο Πεκίνο της Κίνας και μέλος της ελίτ των κινεζικών πανεπιστημίων. Το Πανεπιστήμιο του Πεκίνου ιδρύθηκε ως Αυτοκρατορικό Πανεπιστήμιο του Πεκίνου το 1898 όταν έλαβε τον πρώτο του βασιλικό χάρτη από τον αυτοκράτορα Γκουανσιού. Το 1912 το πανεπιστήμιο υιοθέτησε το σημερινό του όνομα. Διαχρονικά κατατάσσεται ως ένα από τα κορυφαία ακαδημαϊκά ιδρύματα στην Κίνα. Για το 2022 κατατάχθηκε στην 16η θέση παγκοσμίως και στην 2η θέση μεταξύ πανεπιστημίων της Ασίας. 

Στα τέλη του 20ου αιώνα, η κινεζική κυβέρνηση έθεσε το Πανεπιστήμιο του Πεκίνου στην κορυφή της ατζέντας της για την προώθηση της τριτοβάθμιας εκπαίδευσης, με στόχο την οικοδόμηση ενός πανεπιστημίου παγκόσμιας κλάσης τον 21ο αιώνα. Μετά τη συγχώνευση με το Ιατρικό Πανεπιστήμιο του Πεκίνου το 2000, το Πανεπιστήμιο του Πεκίνου απέκτησε δομή με πολλαπλούς γνωστικούς κλάδους. Μέχρι σήμερα, το πανεπιστήμιο έχει εκπαιδεύσει και έχει φιλοξενήσει πολλές εξέχουσες σύγχρονες κινεζικές προσωπικότητες, συμπεριλαμβανομένων των Μάο Τσετούνγκ, Λου Σιουν, Χου Σι, Μάο Ντουν, Λι Ντατζάο, Τσεν Ντουσίου, και του σημερινού πρωθυπουργού Λι Κετσιάνγκ. 

Η βιβλιοθήκη του Πανεπιστημίου του Πεκίνου είναι μια από τις μεγαλύτερες βιβλιοθήκες μεταξύ των ασιατικών πανεπιστημίων, με συνολικό εμβαδόν 53.000 m2. Το πανεπιστήμιο είναι γνωστό για τους χώρους της πανεπιστημιούπολης και την ομορφιά της παραδοσιακής κινέζικης αρχιτεκτονικής του. Το προσωπικό του πανεπιστημίου περιλαμβάνει 48 μέλη της Κινεζικής Ακαδημίας Επιστημών (CAS), 9 μέλη της Κινεζικής Ακαδημίας Μηχανικών (CAE) και 21 μέλη της Παγκόσμιας Ακαδημίας Επιστημών (TWAS).

## Πανεπιστημιούπολη
Η πανεπιστημιούπολη του Πανεπιστημίου του Πεκίνου βρισκόταν αρχικά βορειοανατολικά της Απαγορευμένης Πόλης στο κέντρο του Πεκίνου και αργότερα μεταφέρθηκε στην πρώην πανεπιστημιούπολη του Πανεπιστημίου Γιεντσίν το 1952. Η κύρια πανεπιστημιούπολη βρίσκεται στο βορειοδυτικό Πεκίνο, στην περιοχή Χαϊντιάν, κοντά στα Θερινά Ανάκτορα και στα Παλαιά Θερινά Ανάκτορα. Η περιοχή βρίσκετεται εκεί όπου χτίστηκαν πολλοί από τους πιο γνωστούς κήπους και παλάτια του Πεκίνου.

Η πανεπιστημιούπολη βρίσκεται στην πρώην τοποθεσία των αυτοκρατορικών κήπων της δυναστείας Τσιν και διατηρεί το παραδοσιακό τοπίο κινέζικου στιλ, συμπεριλαμβανομένων παραδοσιακών σπιτιών, κήπων, παγόδων και πολλών αξιοσημείωτων ιστορικών κτιρίων και κατασκευών. Παράλληλα ενσωματώνει στοιχεία δυτικού στιλ με παραδοσιακά κινέζικα αισθητικά πρότυπα. Ο Αμερικανός αρχιτέκτονας και ιστορικός τέχνης Τάλμποτ Χάμλιν σχεδίασε μερικά από τα κτίρια του πανεπιστημίου κατά τη χρονική περίοδο 1919-1922. Υπάρχουν πολλές πύλες που οδηγούν στην πανεπιστημιούπολη — Ανατολής, Δύσης και Νότου. Το πανεπιστήμιο φιλοξενεί πολλά μουσεία, όπως το Μουσείο Πανεπιστημιακής Ιστορίας, και το Μουσείο Τέχνης και Αρχαιολογίας Άρθουρ Σάκλερ. Αξιοσημείωτα αντικείμενα σε αυτά τα μουσεία περιλαμβάνουν ταφικά αντικείμενα που ανασκάφηκαν στο Πεκίνο και χρονολογούνται χιλιάδες χρόνια πίσω από τους τάφους των βασιλιάδων της περιόδου των εμπόλεμων κρατών. Παράλληλα, εκτίθενται τελετουργικά αγγεία καθώς και περίτεχνα κοσμήματα. Υπάρχουν επίσης ανθρώπινα οστά στημένα με τον παραδοσιακό τρόπο ταφής εκείνης της περιόδου.
Αρχείο:Winter in Peking University Winter in 2013.jpeg|Το Πανεπιστήμιο του Πεκίνου το χειμώνα.
Αρχείο:北大的秋天.jpg|Το Πανεπιστήμιο του Πεκίνου το φθινόπωρο.
Αρχείο:北大的春天.jpg|Το Πανεπιστήμιο του Πεκίνου την άνοιξη.
Αρχείο:PekingUniversitycampus1.jpg|Μια πέτρινη γέφυρα μέσα στην πανεπιστημιούπολη.
Αρχείο:PekingUniversityPic11.jpg|Κεντρική Βιβλιοθήκη του Πανεπιστημίου του Πεκίνου.
Αρχείο:10 Peking University.jpg|Το Κολλέγιο Αρχιτεκτονικής και Τοπίου.
Αρχείο:The Lee Shau Kee Humanities Buildings 1.jpg|Τα κτίρια των Ανθρωπιστικών Επιστημών.
Αρχείο:PKUsciencebuilding.jpg|Το κτίριο των Επιστημών.
Αρχείο:School of International Studies, Peking University 20120715.jpg|Σχολή Διεθνών Σπουδών.
Αρχείο:College of Chemistry and Molecular Engineering.jpg|Κολλέγιο Χημείας και Μοριακής Μηχανικής.
Αρχείο:School of Archaeology and Museology .jpg|Σχολή Αρχαιολογίας και Μουσειολογίας.
Αρχείο:Department of History .jpg|Τμήμα Ιστορίας.
Αρχείο:School of Life Sciences.jpg|Σχολή Επιστημών Ζωής.
Αρχείο:Department of Chinese Language and Literature.jpg|Τμήμα Κινεζικής Γλώσσας και Φιλολογίας.
Αρχείο:Beijing International Center for Mathematical Research.jpg|Διεθνές Κέντρο Μαθηματικής Έρευνας του Πεκίνου.


## Παραπομπές


Κατηγορία:Πανεπιστήμια στην Κίνα
Κατηγορία:Πεκίνο